open-index/open-wikipedia-markdown huggingface dataset:
Benjamin Osei Kuffour

**Benjamin Osei Kuffour** yɛ Ghana amanyɛnyi na mbrahyɛbaguanyi dze ma Asunafo North abatow mpasua do wɔ Brɔn na Ahafo Ghana. Nna ɔyɛ kuw ba wɔ mbrahyɛbagua fie ɔtɔ do ebiasa wɔ Ghana amambu a otsia anan no mu.

## Amanyɛsɛm
Wɔpaw Kuffour dɛ mbrahyɛbaguanyi dze ma Wenchi East abatow mpasua do wɔ 2000 Ghana amansan  abatow no mu. Wɔpaw wɔ NPP amanyɛkuw dzin mu.Nna n'abatow mpasua no ka mbrahyɛbagua ngua duanan(14) wɔ ngua 21 a NPP amanyɛkuw no nyaa wɔ Brɔn na Ahafo Mantɔw mu.New Patriotic Party nyaa dɛm dodow a ɔyɛ ɔha (100) mbrahyɛbagua  wɔ amba dodow a ɔyɛ 200 mu  wɔ mbrahyɛbagua fie a ɔtɔ do ebiasa wɔ Ghana amambu a otsia anan no mu. Onyaa amba 20,784 wɔ 36,814 mu. Iyi yɛ ɔha nkyɛm 57.5% wɔ amba dodow a wɔtoo. Onyaa amba sen Christiana Atakora Mensah a ɔyɛ National Democratic Congress,  Francis Amofa a ɔyɛ Convention People's Party, Michael Mahama Nabila  a ɔyɛ People's National Convention, Yeboah Kwasi Eric a ɔyɛ United Ghana Movement na Asare Bediako a ɔyɛ  National Reform Party. Iyinom nyaa 14,326, 359, 245, 207 na 200. A ɔyɛ ɔha nkyɛmu 57.5%, 39.7%, 1.0%, 0.7%, 0.6% na 0.6% pɛpɛɛpɛ.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Benkum Senior High School

**Benkum Senior High Schoo**l yɛ mpanyin nsɔwdo skuul a ɔwɔ Epuei Mantɔw mu a ɔwɔ Ghana.

Skuul no yɛ adzesuadze iyi; Business, Science, general arts, general agric, Home Economics na visual arts wɔma Ebibir Atɔe Nsɔwdo skuul Abɔdzin krataa.

## Abakɔsɛm
Skuul no yɛ kurowmafo skuul a Basel Asɔr a ɔwɔ Ghana tseew. Botae tsitsir  a ɔnamdo ma wɔtseew nye dɛ ɔboboa nsɔwdo nwomasua etumpɔn ama esuafo mbanyimfo na mbasiafo, nkankanara nye hɔn a wɔtse bɛn Akuapem Etsifi na Anaafo nkurow.

Skuul no dzi dwuma dɛ esuafo no da hɔ na esuafo so a wofi fie ba skuul na akorankor dan so. Esuafo dodow noara da skuul hɔ.

Skuul n'ahosu nye Bluu na Fitaa. Skuul no Baselfo na wɔhwɛ do totoho ndzɛmba tsetse ahofama mbayimfo na mbasiafo wɔ nyamesom kwando, ntsetseepa na edwumasom.

## Esuafo hɔn dodow
Skuul no wɔ esuafo bɛyɛ 2,500 a wɔagyɛ hɔn wɔ adzesua nkorbata Bisinɛse, Sɛainse, Gɛniral Atse, Gɛniral Agirike, Hoom Ɛkɔnɔmise na Bihyewal Atse.

## Skuul Ndzɛmba

* Sɛianse Labo ebiasa
* I.C.T Labo
* Mbuukuu korabew
* Hoom Ɛkɔnɔmise Labo
* Bihyewal Atse bea
* Skuul n'ahaban
* Agordzibea
* Skuul n'ayarsabea
* Bea woyi tsir

## Hwɛ iyiso

* Nwomasua wɔ Ghana mu
* Nsɔwdo skuul ahorow a ɔwɔ Ghana

## Mboa Nwoma


Nkyekyεmu:Ghana Nsɔwdo Skuul
Nkyekyεmu:Aban skuul ahorow a wɔwɔ Ghana
Bernadette Sanou Dao

**Bernadette Sanou Dao**(wɔwoo no  Kwakwar 25, 1952 wɔ Bamako, French Sudan) ɔyɛ Burkinabé ɔkyerɛwfo na amanyɛnyi. Odzii mfe dubiako no, n'ebusuafo fii Mali san baa Firaw Etsifi. Ɔkɔr Kolog-Naba college wɔ Ouagadougou na ekyir yi wɔ Ohio University wɔ  United States na Sorbonne wɔ Paris, France. Fitsi afe 1986 kesi afe 1987 nna ɔyɛ Burkina Faso ne Ɔsoafo a ɔhwɛ Amambra do (Minister for Culture). Ɔtse Ouagadougou. Ɔyɛ ɔkyerɛwfo a ɔkyerɛ awensɛm, kodzisɛm-tsiaba na mbofra hɔn kodzinsɛm.

## Nhwɛdo
• ^ Jump up to:***a*** ***b*** ***c*** *"Bernadette SANOU DAO". Reading Women Writers and African Literatures. University of Western Australia. 15 July 2003. Retrieved 28 January 2010.* 

**• ^** *Houzelot, Françoise (3 May 2002). "Bernadette Sanou Dao (Burkina Faso)" (in French). Africultures. Retrieved 28 January 2010.*[*permanent dead link*]
Bernice Heloo

Wɔwoo **Bernice Adiku Heloo** Fankwar 24, 1954 mu. Ɔyɛ Ghana ɔmanyɛnyi na mbrahyɛbaguanyi dada ma Hohoe ambatow mpasua.

## Abrabɔ ahyɛase
Wɔwoo Heloo wɔ Hohoe wɔ Firaw Mantɔw mu. N'awofo nye Rev. E. T. Adiku na Comfort Adiku.

## Nwomasua
Heloo kɔr skuul wɔ Mawuli ntoado skuul na OLA Mbasiafo ntoado skuul wɔ Ho. Ɔkɛgyee abodzi krataa a wɔfrɛ no BA wɔ nyamesom mu na MPhil wɔ mpanyin nwomasua mu wɔ Ghana Suapɔn. Ɔsan nyaa M.Ed wɔ mpanyin nwomasua mu na mpontu a ɔkɔ do wɔ ekuraase ho nyimdzee wɔ Manchester Suapɔn mu. Onyaa ne abodzin krataa a wɔfrɛ no doctorate degree wɔ political economy mu wɔ Swiss Management Center University.

## Edwuma
Heloo yɛ Society For Women and AIDS wɔ Africa mampayin dada na Prolink fabafo, edwumakuw a ɔnnyɛ aban dze wɔ Ghana. Seiseiara ɔyɛ mbrahyɛbaguanyi ma Hohoe ambatow mpasua.

## Amanyɛsɛm

##### Mbrahyɛbaguanyi
Heloo yɛɛ hɔn a wosuar wɔ mbrahyɛbagua mu no hɔn panyin wɔ mbrahyɛbagua a ɔtɔ do esia wɔ 4th Republic wɔ Ghana. Nna ɔyɛ mbrahyɛbaguanyi ma Hohoe a ɔwɔ Firaw Mantɔw mu fitsi Sanda 7, 2013 besi seisei, ne mber a ɔtɔ do ebien wɔ aban mu nyi. Dɛ mbrahyɛbaguanyi ma Hohoe ambatow mpasua no, ɔkasa tsiaa ɔmampanyin a ɔwɔ Ghana Nana Addo Dankwa Akufo-Addo dɛ ɔnnkaa mbasiafo a wowiaa hɔn wɔ Takoradi wɔ afe 2019 no ho hwee.

##### Ɔsoafo abadziekyir
John Dramani Mahama paaw no wɔ afe 2013 mu dɛ ɔmbɛyɛ ɔsoafo abadziekyir a ɔhwɛ Ndzɛmba a etwa hɛn ho ehyia, Nyansahu na Ndzɛmba afofor nyɛe do. Ɔyɛɛ dɛm edwuma no wɔ John Mahama aban mu fitsi afe 2013 kesi afe 2017.

## N'abrabɔ mu nsɛm
Ɔyɛ Christiannyi a ɔawar.

Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Betty Acquah

**Betty Acquah** (Wɔwoo no afe 1965 Ebɔw 20) yɛ Ghana feminist painter. Ɔfa akwanhorow do tse dɛ pointillism, oil painting na  acrylic dzi no dwuma.

## Ɔbra ahyɛse na nwomasua
Ofi Oguaa a ɔwɔ Ghana, na onyaa ne skuul ntsetsee no bi wɔ Wesley Girl's Senior High School na Holy Child Skuul. Nna ɔtoaa do wɔ Kwame Nkrumah University of Science na Technology mu a ɔdze bɔɔ ne master's degree wɔ Visual Arts mu a nna ne fapem wɔ painting mu. Japan, ɔsanso kowiee professional arts adzesua bi wɔ Tokyo School of Art.

## N'edwumayɛ
Acquah ayɛ edwuma mfe esuon ama art gallery dze ma Center for National Culture wɔ Nkran a ɔyɛ yikyerɛ wɔ Berj Art Gallery fitsi afe 2002 kesi afe 2005. Ɔyɛ *Ghana Association of Visual Artists* kuwba. Afe 2019 Ɔbirɛdzi bosoom no na ɔkaa wɔ ber a wɔtotoo n'ano wɔ Newsday BBC dɛ ɔgye dzi dɛ obobuei national art gallery fofor wɔ Ghana.

Acquah yɛ yikyerɛ wɔ Ghana, Nigeria, United Kingdom, India, Germany, Spain, Japan nathe United States.

No ndwuma da Ghana mbaa a ohu hɔn dɛ "unsung heroes of the republic of Ghana".

## Mboaedze
Betty Mould-Iddrisu

**Betty Nah-Akuyea Mould-Iddrisu** (wɔwoo no wɔ Ebɔw 22, 1953) ɔyɛ Ghana mbranyimnyi na amanyɛnyi. Kuw ba wɔ National Democratic Congress, nna ɔyɛ Soafo a Ɔhwɛ Nwomasua do wɔ Ghana fitsi afe mpem ebien na dubiako (2011) kesi afe mpem ebien na duebien (2012), ber a na ɔsom dɛ Mbranyimfo Panyin na Ghana Ɔtembuafo panyin fitsi afe 2009 kesi afe 2011. Ɔno nye basia odzii kan dzii Attorney General edwumayɛbea enyim wɔ Ghana. Ansaana ɔrebɛyɛ amanyɛsɛm no, na ɔyɛ Mbra na Amansan Mbra ho Ɔpanyin wɔ Commonwealth Ɔkyerɛwfo Dwumadzibea a ɔwɔ London

Nna Mould-Iddrisu yɛ hɔn a wosusu dɛ obeye dɛ wɔpaw no dɛ Ghana Ɔmanpanyin Abedziekyir wɔ National Democratic Congress dzin mu no kor.

## Nwomasua
Wɔwoo Mould-Iddrisu wɔ Ebɔw bosoom da ɔtɔ do eduonu ebien wɔ afe ahakron eduonu ebiasa mu.Onyaa ne ahyɛse skuul nwomasua wɔ Ghana International Skuul na ɔkɔr Achimota Skuul na Accra Academy wɔ ne ntoado skuul nwomasua mu. Onyaa ne bachelor's degree wɔ Mbra mu(L.L.B) wɔ Ghana Suapɔn,Legon wɔ afe 1973 na 1976 ntamu. Ne mbɔdzenbɔ wɔ nwomasua mu nye Master's Degree a onyaa wɔ afe ahankron eduosuon awɔtwe mu wɔ London School of Economics.  
  
## Edwuma
Wɔ mfe mpem ebien na ebiasa mu no, wɔpaw Mould-Iddrisu dɛ Commonwealth Ɔkyerɛwfo Dwumadzibea no Mbra na Amansan Mbra Nsɛm Ho Dwumadzibea no panyin, aban ahorow ntamu ahyehyɛdze bi a aman a wɔka ho yɛ 53 wɔ London.
Bisease Senior High School

**Bisease Senior High School** yɛ mpanyin nsɔwdo skuul a ɔwɔ Ajumako Bisease, finimfin Mantɔw mu wɔ Ajumako Enyan-Essiam Mansin no mu.
Boakye Agyarko

**Boakye Kyeremateng Agyarko** (1956)[1] yɛ Ghana amanyɛnyi na kan sikakorabea dwumayɛnyi. Na ɔyɛ New York Sikakorabea no eguamutsenanyi abadziakyir.[1][2] Na ɔyɛ kan Ɔsoafo a ɔhwɛ ahoɔdzen do wɔ Ghana.[3][4]

## Ɔbra Ahyɛse Na Nwomasua
Wɔwoo Agyarko wɔ afe 1956 mu, wɔ Kumasi wɔ Ashanti Mantɔw mu maa Kwasi Agyarko. Na nye papa yɛ eguadzifo na United Party dwumadzifo a ɔfir Jamase, Ashanti Mantɔw mu na nye maame yɛ Jane Ladze Padi a ɔfir Krobo Odumase wɔ Epuei Mantɔw mu.[2] Ɔyɛ Dedo Difie Agyarko-Kusi na Emmanuel Kwabena Kyeremateng Agyarko nua.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Bosra Tsetse Kurow

**Bosra Tsetse Kurow** yɛ babea a wotutu fam hwehwɛ tsetsefo ndzɛma mu a ɔwɔ Bosra kurow mu, Siria. Babea no yɛ Roma, Byzantine ne Nkramofo anibuei ho mfonini, na UNESCO akyerɛw wɔ Wiase Agyapade ho.[1]

Nkyekyεmu:World Heritage Sites in Danger
Bragor

**Bragor**  yɛ amandze a Akanfo yɛ ma basiaba a oebu ne nsa fofor dze kyerɛ dɛ dɛm basia no edu ne mpanyin mfe do. Wɔyɛ dze kyerɛ dɛ basia no ayɛ panyin ara nye no na ɔaso awar.
Brandford Kwame Daniel Adu

**Brandford Kwame Daniel Adu** (wɔwoo no afe apem ahaakorɔn eduonan ebien) yɛ Ghana amanyɛnyi na mbrahyɛbaguanyi wɔ mbrahyɛbagua a ɔtɔ do ebiasa na anan no wɔ Ebibiman a otsia anan no do wɔ Ghanaman mu, gyinaa maa Okere Ambatow mpasua a ɔwɔ Epuei mantɔw mu wɔ Ghana. 
## Ɔbra ahyɛase na nwomasua
Afe apem ahaakorɔn eduonan ebien ne bosom Obiradzi ne da a otsia ebien do na wɔwoo Daniel. Ɔkɔr Ghana Institute of Management na Public Administration, GIMPA na onyaa ne Diploma wɔ Paint Technology mu.

## Edwuma
Adu yɛ adzetɔmfo mapa na Ghana amanyɛnyi.

## Amanyɛsɛm
Adu yɛ New Patriotic Party kuwba na ɔsomee dɛ mbrahyɛbaguanyi wɔ mbrahyɛbagua a otsia ebiasa na anan no mu wɔ kwasafoman a ɔtɔdo anan no mu wɔ Ghana dze maa Okere mpasuar a ɔwɔ Epuei mantɔw mu wɔ Ghana. Ɔbɛhyɛɛ Fuzzy Dapaah Torbay a ɔyɛ amanyɛkuw a nna wɔtse do paa kuwba a ɔyɛ NDC amanyɛkuw no wɔ ber a nsɛnsɛm a ɔtahyee wɔ mbrahyɛbagua a ɔtɔdo ebien no wɔ Ebibiman a otsia anan no mu wɔ Ghana. Iyi ekyir no nyinara wɔpaaw no mprenu wɔ mpasuar kor no ara ma nyimpa fofor begyinae  a nna ofi NPP amanyɛkuw no mu a wɔfrɛ  no Daniel Botwe.

### Afe 2000 Ambatow
Afe mpemebien Ghana asahen abatow mu na wɔpaaw Adu dɛ mbrahyɛbaguanyi maa Okere mpasuar. NPP amanyɛkuw no akwanya ahoma do na wɔpaaw Adu. Nna ne mpasuar ka mbrahyɛbagua du awɔtwe dze fi dzibew eduonu esia a NPP amanyɛkuw no kantann do wɔ abatow a ɔkɔr do wɔ Epuei mantɔw mu no ho. NPP amanyɛkuw no  nyaa mbrahyɛbagua ngua ɔha fii ngua ahaebien no mu wɔ mbrahyɛbagua a ɔtɔdo ebiasa wɔ kwasafoman a otsia anan no do no wɔ Ghana. Wogyinaa mba 7,322 a ogyina hɔ ma  47.30% na wɔdze paaw no. Wosiaan Fuzzy Dapaah Torbay a ɔyɛ National Democratic Congress kuwba,  Seth Otibu Mpare a ɔyɛ Convention People's Party kuwba, David Opare a ɔyɛ National Reform Party kuwba na Simson Samuel Duodu a ɔyɛ People's National Convention kuwba ho paaw Okere. Mba a wonyae yɛ 7,313, 508, 264 na 77 dɛ mbrɛ edzin no tsetse. Dɛm mba yi gyina hɔ ma 47.20%, 3.30%,1.70% na  0.50% dɛ mbrɛ mba no tse pɛpɛɛpɛr.

### Afe 2004 Ambatow
NDC amanyɛkuw no akwanya ahoma do na wɔpaaw Adu dɛ mbrahyɛbaguanyi wɔ afe mpem ebien na anan ne bosoom Mumu Ghana asahen abatow no mu maa Okere Mpasuar a ɔwɔ Epuei mantɔw mu. Onyaa mba 10,902 dze fii mba dodow 18,412 no mu a nna ogyina hɔ ma 59.20%. Wosiaa Gloria Adu Nartey a ɔyɛ  National Democratic Congress kuwba na Akoto Kwasi a ɔyɛ Convention People's Party kuwba ho paaw no. Mba a wonyae yɛ 6,867 na 643 dɛ mbrɛ edzin no dzidzi do no. Nna mba yi gyina hɔ ma 37.3% na 3.5% pɛpɛɛpɛr. Nna ne mpasuar ka mpasuar eduonu ebien a NPP amanyɛkuw no dzii do konyim wɔ Epuei mantɔw mu abatow no ho. Ne nyinara mu no,  NPP amanyɛkuw no kantann mbrahyɛbagua ngua ɔha nye eduonu awɔtwe wɔ mbrahyɛbagua a otsia anan no wɔ kwasafoman a ɔtɔdo anan no mu wɔ Ghana.

## N'abrabɔ
Adu yɛ Kristonyi.

## Nhwɛdo

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Brayɛ, Bragor na Kyirbra

## '''Brayɛ, Bragor na Kyirbra'''

### Brayɛ
Adze a Akanfo dze hu dɛ ɔbaa edu ne mpanyin mu nye brayɛ. Brayɛ anaa Bra yɛ bɔgya a ofi basia n’awodze mu pue bosoom bosoom. Dzin ahorow a wcdze frɛ Brayɛ nye ‘bra, kyima anaa mfikyir kɔ.

Sɛ basiaba nyin du beebi a, no honandua hyɛ ase sesa. No honam yɛ frɔmm. Ne sisiw yɛ kɛse, no koko bae, n’enumfu hyɛ ase yɛ akɛse. Ebɔhwɛ no yie no, nna ɔahyɛ ase rikyima. Bosoom biara ohu bɔgya enyim. Sɛ ne maame hu dɛm a ɔhyɛ ase kyerɛkyerɛ no mbrɛ obesi esiesie noho. Nna ɛkyer dɛ abofra no ayɛ bra. Ɔaso awar. Iyi ntsi, maame no kɔbɔ ɔbaahembaa amandzɛɛ. Sɛ ɔhembaa bɔhwɛ na ɔyɛ ampa a, wɔhyɛ da gor no bra. S wɔanngor no bra na onyinsen a, wɔka dɛ ɔayɛ kyirbra. Iyi yɛ enyimguase ma abofra no na n’ebusua nyina. Iyi ntsi ɔyɛ awofo no hɔn asɛdze dɛ wɔbɛtsetse no yie amma cannkɛfa asɛm ammba.

### Bragor
Bragor yɛ amandze bi a wɔyɛ dze ma basia a oedu ne mpanyin mfe do dze no rehɛn no akɔ mpanyin mu. Botae tsitir ntsi a wɔgor basia bi bra nye dɛ wɔyɛ dze yi basia no kyerɛ dɛ ɔeedu ne mpanyin mfe mu. Ɔnam dɛm ntsi sɛ banyin biara a ɔpɛ no awar no botum akɔ n’ebusuafo hɔ ekobisa n’ase awar.

#### Bragor Ahorow
Bragor gu mu ahorow ebien. Hɔn nye;

# Dza wɔgor no wɔ fie. Iyi no awofo no kc ho ebisa hwehwɛ sɛ hɔn ba no kra pɛ bagua mu adzeyɛ anaa ɔmmpɛ. Sɛ ɔkra no mmpɛ a, wɔka n’ano wɔ fie.
# Dza wɔdze no pue guamu. Wɔkɔ ebisaa no na sɛ ɔkra no pɛ gua mu adze yɛ a, wɔhyehyɛ no gor no wɔ bagua mu dɔ dza awofo no hɔn ahom botum.
**Ahoboa na Amandze** 

Bragor no su ayɛ d afahyɛ. Ne dɛm no ntsi, branyi nye n’awofo hwehwɛ ndzqmba bi ama da no dur a woetum agor bra no ma ay enyimnyamhyɛ ama branyi no nye n’ebusua. Ndzɛmba a wɔhwehwɛ no bi nye ndziban ahorow tse dɛ ɔbɛsɛborɛdze, apentu, bayer, mankanyi, nna dza ɔkekaho. Wɔsan so hwehwɛ nam ahorow tse dɛ mpunam, nkokɔ, nkyirefuwa, ɔson no nwoma nye nam nye dza ɔkeka ho. Afei, wɔsan hwehwɛ afadze bi tse dɛ ahembaa mpaboa, kente, sikadwindze, anwendzepa, nduukuu, amoase, adaka a wɔdze ndzɛmba gu mu. No koraa no wɔhwehwɛ yabaa, asɛsɛgua, kɛtɛ na adze.

Dɛm ber yi a wɔrohwehwɛ ndzɛmba yi nna wɔahyɛ da ato hɔ dadaw. Wɔ dapɛn no mu nda no nyina Akanfo gyedzi dɛ Dwowda na ɔyɛ da a ɔdwe. Ɔno fi hɔ a Benada na Yawda nye nda a wɔgyedzi dɛ wɔdwe. Iyi ntsi wɔfa nda yi mu kor dɛ ɔno na wɔdze bedzi dwuma no.
Catherine Katuni Tedam

**Catherine Katuni Tedam** yɛ Ghana kyerɛkyerɛnyi na amanyɛnyi. Nna ɔyɛ mbrahyɛbaguanyi ma Chiana-Paga mpasuar wɔ afe 1970 dze kesi 1972.Amambu a ɔtɔ do ebien no mu no, nna wɔyɛ mbasiafo ebien pɛr wɔ mbrahyɛbagua mu.

## No Skuul ho Nsɛm na mbofrabermu
Wɔwoo no wɔ Ebɔw bosoom mu, da a ɔtɔ do du-enum wɔ afe 1944 mu wɔ Paga.  Ɔkɔr ahyɛse skuul wɔ Local Council Primary School a ɔwɔ Paga fitsi afe 1957 kesi 1960. Ɔsɔw do wɔ Girls' Middle Boarding School wɔ Bolgatanga, afe 1957 kodu 1960. Ɔkɔr skuulpɔn wɔ Women's Teacher Training College a ɔwɔ Tamale, afe 1961 kodu1965.

## N'edwuma ho Nsɛm
Ɔyɛɛ kyerɛkyerɛnyi wɔ Local Authority Primary Skuul a ɔwɔ Paga. Ɔyɛɛ edwuma fii afe 1965 kodur 1966. Owiee hɔ adzekyerɛ no, ɔkɔr Akantome Middle Skuul a ɔwɔ Bolgatanga kɛkyerɛɛ adze afe kor ansaana ɔrokɔ Abiba Middle School akɛkyerɛ adze bio afe kor.Afe 1969 mu no, ɔkyerɛɛ adze wɔ Adabase Primary Skuul dze kodur ber a ɔhɛɛn parliament wɔ afe 1970. Aber a nna ɔkyerɛ adze no nna ɔyɛ National Executive mpanyimfo no bi ma Elementary Teachers' Association fi afe 1966 kesi1969.

## N'amanyɛsɛm
Nna Catherine ka Chiana - Paga Local Council Finacial Board ho wɔ afe 1968 mu. Republic a ɔtɔ do ebien no mu no, aban a nna ɔwɔ do siiw amanyɛfo beberee kwan dɛ mma wonngyina wɔ 1969 abatow akansi no mu, osian hɔn nkitahodzi a nna wɔnye Republic a odzi kan no n'aban no wɔ no. Nna Clement Kubindiwo Tedam ka dɛm nkorɔfo yi ho. Nna ɔyɛ mbrahyɛbagua-nyi ma Paga baguabɔfo wɔ Republic a odzi kan aber do no. Osiandɛ C.K Tedam enntum enngyina wɔ dɛm abatow no mu no, akwanya bɛdaa  hɔ dɛ obi bɛhyɛ hɔ. Wɔ bosom Ebɔw mu, afe 1970 mu no, wɔtoow aba soronko dze yii mbrahyɛbaguanyi maa  Paga mpasuar no.  Catherine a nna ɔyɛ C.K Tedam ne wɔfase no gyinae wɔ dɛm abatow no mu maa Progress Party ma odzii nkonyim. Wɔ aber a ɔwɔ mbrahyɛbagua mu no, ɔyɛɛ ndwuma horow wɔ nkorbata egyinatukuw bibiree do. Bi nye: Mbrahyɛbagua mu committee, Skuulnsɛm ho committee, apɔwmudzen ho committee nna dza ɔkeka ho. 

## N'abrabɔ mu Nsɛm
Catherine yɛ Romannyi. Ɔpɛ akenkan na ɔsan so pɛ ndwomtsie. Afei so n'enyi gye hockey na netball agodzi ho.

## Mboaedze

Nkyekyεmu:Ghana Amanyɛnyi
Ceccy Twum

**Ceccy Abena Ampratwum** (wɔwoo no Ɔberɛfɛw bosoom no ne da a otsia du ebiasa), a wɔdze n'agoprama do dzin nyim no yie dɛ Ceccy Twum, yɛ Ghana tsetse no na ndɛ asɛmpa dwomtonyi na ndwom kyerɛwfo.

## No mbofraber mu
Owura na Owurayer Ewuraa Andoh ebusua a ɔwɔ Nkran, Ghana na wɔwoo Ceccy too mu. Ɔwar Nkɔmhyɛnyi Alex Twum na wɔwɔ mba ebiasa. Ceccy Twum hyɛɛ n'ahyɛse skuul adzesua ase wɔ Don Bosco Catholic ahyɛse na Junior Ntoado skuul wɔ Simpa na ɔkɔsɔɔw  do wɔ Snapps College Nkran.

## Ndwom Edwuma
Ceccy Twum daa no ndwom a odzi kan (Me Gyefo nye Yesu) edzi wɔ afe 2005 mu, na ɔmaa n'enyim baa nyam. Ɔnye Asɛmpa adwontofo pii ayɛ kor na wɔyɛ ndwom wɔ nhyiamu akɛse ase a Mercy Chinwo, Joe Mettle, Ohemaa Mercy, MOG ndwom, Joyce Blessing, Nathaniel Bassey, Sinach, Frank Edwards, Empress Gifty ka ho. Ndwom a ɔyɛ dɛw pii na Ceccy ne ndze ka ho. Ndwom no bi nye Nkonyimdzi, Dzi Wo Hene, W'adom, Amen na pii a ɔkeka ho.  

Afe 2018 mu no na ndwom kɛse a ɔyɛ dɛw Jehovah maa no nyaa dzin wɔ Vodafone Ghana Ndwom Abawdobɔdze dze nyaa Asɛmpa  ndwom a ɔyɛ dɛw wɔ afe no mu .Wɔsanso too no dzin dɛ Artiste Of Excellence West Africa wɔ African Music And Media Awards ase.

Ceccy yɛ afe afe Asɛmpa dwumadzi bi a wɔato no dzin Sikakɔkɔɔ Som (Golden Worship) a ɔboaboa egyidzifo a wofi asetsena mu tsebea ahorow nyinaa mu ano ma wɔbɔmu som.
Cecelia Ayanori Bukari-Yakubu

**Nna Cecelia Ayanori Bukari-Yakubu** yɛ Ghana amanyɛnyi. Nna ɔyɛ mbrahyɛbaguafie kuwba a ɔtɔ do ebien dze ma Etsifi mantɔw mu na Etsifi-Epuei na Etsifi-Atɔe mantɔw mu fitsi afe 1960 kesi afe 1965 na mbrahyɛbaguanyi ma Pusiga fitsi afe 1965 kesi afe 1966.  

Nna Bukari-Yakubu ka mbaa a wodzii kan wuraa Ghana mbrahyɛbaguafie wɔ afe 1960 dze gyinaa mu maa nyimpakuw (mbaa kuw) mbra. Nna ɔka mbaa du a wɔpaaw hɔn wɔ ber obiara annye hɔn ennsi akan wɔ afe 1960 ne bosoom a otsia esia ne da a ɔtɔ do eduonu-esuon no mu wɔ CPP kuw no akwanya ahoma do.

## Hwɛ iyi so

* List of MPs elected in the 1965 Ghanaian parliamentary election

## Nhwɛdo

# **^** 
# **^** 
# **^** 
# **^** 
# **^** 
# **^** 
# **^** 
# **^** 
# **^** "Ghana Gazette". National government publication. 1960: 19.
Cecilia Bannerman

**Cecilia Bannerman** yɛ Ghana amanyɛny na kan ɔman soafo. Ɔsoom dɛ sector soafo  dze ma Manpower mpontu na Edwumasɛm fitsi 2001 kesi 2003 na soafo a ɔhwɛ atopae do fitsi afe 2003 na 2005 ntamu. Wɔ mfe mpem ebien na akron no mu no wɔpaw no dɛ kuw ba a ɔka council of state ho.

## Mboaedze
Charles Hodogbey

**Charles Hodogbey** (wɔwoo no wɔ Ayɛwoho 21,1948) ɔyɛ obi a ɔwɔ ICT ho nyimdzee yie na amanyɛnyi wɔ Ghana. Nna ɔyɛ mbrahyɛbaguanyi dze ma North Tongu( Ghana mbrahyɛbagua abatow mpasua) Firaw Mantɔw mu wɔ "National Democratic Congress" amanyɛkuw ne dzin mu wɔ mbrahyɛbagua fie a ɔtɔ do enum wɔ Ghana amambu a otsia anan mu.
## N’abrabɔ Ahyɛase Na Nwomasua
Wɔwoo Charles Hodogbey wɔ Dofor-Adidome wɔ Firaw Mantɔw mu wɔ Ghana. Ɔkɔr skuul wɔ U.S. Okitsa "master's degree"' wɔ nsɛm a wɔdze dzi dwuma ho nhyehyɛɛ ahorow wɔ De Paul Suapɔn a ɔwɔ Chicago wɔ 1985 mu.

## N'abrabɔ Mu Nsɛm
Ɔawar (wɔ mba baanan) a ɔyɛ Kristonyi(Evangelical Presbyterian).
## Edwuma
Ɔyɛɛ edwuma wɔ asoɛe a wɔhwɛ amansan apɔwmudzen do, Chicago kurowpɔn,U.S, dɛ panyin a ɔda ndwuma/nhwehwɛmu do ansaana ɔrebɛyɛ mbrahyɛbaguanyi ama North Tongu.

## Amanyɛsɛm
Charles Hodogbey yɛ kuw ba wɔ National Democratic Congress amanyɛkuw no. Nna ɔyɛ kuw ba wɔ Ghana mbrahyɛbagua mu dze ma North Tongu abatow mpasua fitsi 2009 kesi 2013. Onyaa aba 22,876 fir 29,116 na ɔdze dzii nkonyim =78.6%.
## Mboaedze

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Charles Kofi Agbenaza

**Charles Kofi Agbenaza** (1931 - 2012)  yɛ Ghana amanyɛnyi a nna ɔyɛ mbrahyɛbaguanyi wɔ mbrahyɛbagua a ɔtɔ do ebien na ebiasa mu wɔ ɔmantseaseman a ɔtɔ do anan wɔ Ghana mu. Ɔyɛ nkan no mbrahyɛbaguanyi ma Ketu South ambatow mpasua do. Dɛmara so nna ɔyɛ nkan no mantɔw soafo abadziekyir ma Firaw Mantɔw no wɔ Ghana mu. Owuu wɔ Ɔberɛfɛw 12, 2012 mu wɔ yarba kakra ekyir na wɔdze no hyɛɛ no bɔfo nsa wɔ Kwakwar 9, 2013.

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Charles Omar Nyanor

**Charles Omar Nyanor** (1 Fankwa 1935 – 30 Ebɔw 2004) yɛ sikasɛm ho nyimdzefo (economist), amanyɛsɛm ho nyimdzefo (political scientist), sikakorabea dwumayɛnyi (banker), mbranyimfo (lawyer), mfiridwumayɛfo (industrialist) na Ghana amanyɛnyi a ɔgyinaa Upper Denkyira mansin ananmu. Na ɔyɛ Ɔsoafo wɔ Mbrahyɛ Bagua a edzi kan no mu wɔ Ghana Amansin a ɔtɔ do ebien (2) no munyi.

## Ne bra Ahyɛse nye no skuulkɔ
Wɔwoo Charles Omar Nyanor wɔ Fankwa 1 1935 mu. Nna ofi Dunkwa-on-Offin. Ɔkɔr University College a ɔwɔ London aborɔkyir man no mu a ɔwɔ Lincoln Inn, hɔ na onyaa abɔdzin krataa wɔ abɔdze nyansapɛ mu a ne tsitsir gyina ɛkɔnɔmikisi do wɔ afe 1964 mu. Ɔsanee bɛkaa sikakorabew kuw a wɔfrɛ hɔn Institute of Bankers (AIB) no mu mpanyimfo no bi, a ɔno so wɔ London aborɔkyirman no mu. Ɔbɛyɛɛ mbranyimnyi wɔ afe 1966 mu.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Charlotte Lily Baidoo

**Charlotte Lily Baidoo** yɛ Ghana Sikorafo na chief executive officer (CEO) ma Women's World Banking Ghana (WWBG). Ɔkɔkaa Women's World Bank (Ghana) dɛ chief executive officer (CEO) wɔ 2015.

Afe 2017 mu no, Charlotte Baidoo nyaa enyimnyamhyɛ abawdobɔdze fi Institute of Certified Economist wɔ Ghana (ICEG).

Wɔpaaw no kaa top 60 Corporate women akandzifo wɔ Ghana wɔ African Network of Entrepreneurs' flagship network a wɔfrɛ no *'WomanRising*' nsa mu.
Chief Kweku Andoh

**Chief Kweku Andoh** (Ebɔw 1836 - Mumu 14, 1898) nna ɔyɛ Ɔserafo wɔ British nsodaafo kuw no mu na ɔhwɛdonyi dze ma Edina State (1873-1898). Ɔyɛ Fante kasa a ɔyɛ "Andoh nye woa?" kyerɛ dɛ "Art thou Andoh?" a ɔyɛ kwan kor a yɛbɛka dɛ " Ehwɛ a eyɛ woana?" na ɔsoom dɛ tɛsetamɛnte dze ma Chief Andoh no dwuma son.

## Ɔbra Ahyɛse
Wɔwoo Chief Andoh wɔ Ebɔw 1836 mu wɔ Senya Beraku. N'awofo nye Ɔpanyin Kwamina Amissah na Mena Adwowa Boafo a ofi Anɔna ebusua mu wɔ Senya Beraku. Nna ne papa yɛ panyin a ɔhwɛ fiadze a nna ɔyɛ edwuma dze ma Dutch wɔ Elmina Castle. 

Ɔkɔr skuul wɔ Wesleyan Primary Skuul a ɔwɔ Senya Beraku na no skuul nkaa no wɔ Oguaa(Cape Coast) na Edena(Elmina). Wɔ no nwomasua ekyir no, onyaa edwuma son bi a ɔbɛyɛɛ Assistant Agent dze ma F & A Swanzy wɔ Apam, Anomabo na Oguaa (Cape Coast) 1852-1863

**Edwina**

Chief Andoh soom dɛ Ɔpanyin (Principal secretary ) dze ma Ɔmanhen Kobina Gyan a ɔwɔ Elmina fitsi 1863 kesi 1872. Wɔ nkrataa a ɔkɔɔ Sierra Leone nyina ekyir no na Chief Andoh yɛ panyin a ɔhwɛ Elmina do wɔ 1873 na ekyir Edina State, iyi nye dzibew a odzii kesi da a ɔdze wui wɔ Mumu 1898 mu.

## Mboaedze
Chloe Asaam

**Chloe Asaam** yɛ adzepamnyi a noho agye nyin ara yie na dwumadzi tsitsenanyi(program manager) dze ma OR Foundation, kuw a hɔn enyi tsim bea a abaɛfor ahofama ayɛ basaa wɔ Ghana, tse dɛ ngua ahorow bi tse dɛ Kantamanto guamu. N'enyi tsim ntar a wɔdze nsa edwin na kwan a ɔbɛfa do ama aka hɔ a ɔda Ghana subea edzi na ɔkɔ ekyir so. Mercedes-Benz Fashion Week Tbilisi, Mercedes Benz Fashion Week Accra, na Fashion Atlas huu no. Ɔnodze ofi Kumasi.
Christian Kwabena Asante

**Christian Kwabena Asante** yɛ Ghana ɔmanyɛnyi na mbrahyɛbaguanyi ma Bea a ambatow mpasua wɔ mbrahyɛbagua a odzi kan wɔ kwasaman a ɔtɔ do anan mu wɔ Ghana dɛ National Democratic Congress kuwba.

## Abrabɔ ahyɛse na nwomasua
Wɔwoo Christian Kwabena Asante wɔ Ɔbɛsɛ 23, 1940 mu. Okosuaa adze wɔ Aban Ntsetseebea Skuul na onyaa abodzin krataa a wɔfrɛ no GCE Ordinary Level. Nna ɔyɛ edwuma dɛ Kyerɛkyerɛnyi ansaana ɔrokɔ mbrahyɛbagua mu.

## Amanyɛsɛm
Asante hyɛɛ n'amanyɛsɛm edwuma ase wɔ afe 1992 mu ber a ogyinaa dɛ mbrahyɛbaguanyi a wɔbɔtow no do aba wɔ National Democratic Congress (NDC) ama Asokwa East ambatow mpasua ansaana afe 1992 Ghana mbrahyɛbagua ambatow no rokɔ do. Wɔpaaw no kɔr mbrahyɛbagua a odzi kan wɔ kwasafoman a ɔtɔ do anan mu wɔ Ghana wɔ Sanda 7, 1993 ber a wɔdaa no edzi dɛ oedzi nkonyim wɔ afe 1992 Ghana ambatow kɛse a ɔkɔr do wɔ Mumu 29, 1992 mu. Wɔsaan paaw Asante bio wɔ mbrahyɛbagua a ɔtɔ do ebien wɔ kwasafoman a ɔtɔ do anan mu wɔ Ghana wɔ afe 1996 Ghana ambatow kɛse no mu dze naam National Democratic Congress do. Ɔdze amba 37, 250 a ogyina hɔ ma 51.60% dzii Benjamin Armah do nkonyim.

Michael Coffie Boampong a ɔwɔ NDC bɛhyɛɛ n'ananmu.

## Mboaedze

Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Christine Churcher

**Christine Churcher** yɛ amanyɛnyi a odzi nyim wɔ Ghana no mu kor. Nna ɔyɛ mbrahyɛbaguanyi ma Cape Coast ambatow mpasua a ɔwɔ Finimfin Mantɔw mu wɔ Ghana.  Mbrahyɛbagua a ɔtɔ do ebien, ebiasa, anan na enum mu wɔ Ghana no, nna odzi mu akotsen

## Abrabɔ ahyɛase na nwomasua
Wɔwoo Churcher wɔ Fankwa 21, 1954. Ɔkɔr skuul wɔ Kwesi Plange Primary Skuul a wɔsan frɛ no Pere Planque Memorial Preparatory Skuul wɔ Cape Coast fitsi afe 1959 kesi 1965 mu. Afe 1965 na 1972 ntamu no, ɔkɔtoaa do wɔ Mfantseman Mpanyin Nsɔwdo Skuul. Afe 1975 na 1978 ntamu no, Churcher kosuaa Borɔfo Kasa na Abakɔsɛm wɔ University of Ghana. Owie no, ɔtoaa do suaa adze faa mpanyimfo ho.

## Edwuma
Churcher yɛ ɔmanyɛnyi wɔ Ghana. Oedzi asoafo ndwuma ahorow pii wɔ Ghana. Oedzi dwuma dɛ Ɔsoafo a ɔhwɛ Ndzɛmba a
etwa hɛn ho ehyia na Nyansahun do. Ɔasan asom dɛ Akwankyerɛfo a wɔhwɛ Ghana Gyaframa Edwumakuw do no mu kor. Ɔayɛ Ɔsoafo a ɔhwɛ Ɔman no Nwomasua do pɛn.

## Amanyɛsɛm
Churcher egyina ama Cape Coast ambatow mpasua a ɔwɔ Finimfin Mantɔw mu wɔ Ghana wɔ mbrahyɛbagua a ɔtɔ do ebien, ebiasa wɔ Ghana.

## Abatow
Ber a odzi kan a wɔdze paaw Churcher kɔr mbrahyɛbagua mu maa Cape Coast ambatow mpasua a ɔwɔ Finimfin Mantɔw wɔ Ghana no namNew Patriotic Party do, ber a wɔtoow amba kɛse wɔ Ghana wɔ Mumu 1996 mu. Hɔn a wɔtoow amba no dodow yɛ 56,428, no mu 30,496 toow maa Churcher. Iyi kyerɛ dɛ onyaa ɔha mu nkyɛmu eduanan esia ekyi pɔ eduonu. Ɔdze dzii ne kansinyi S.Valis-Akyianu a ofi NDC amanyɛkuw mu no do nkonyim. Ɔno so nyaa amba 25, 932.

Wɔpaaw Churcher dɛ mbrahyɛbaguanyi maa Cape Coast Anaafo ambatow mpasua namNew Patriotic Party do wɔ Ghana mbrahyɛbagua a ɔtɔ do ebiasa mu wɔ ambatow kɛse a ɔkɔr do wɔ afe 2000 mu. Ɔdze amba 31, 573 a ɔkyerɛ ɔha mu nkyɛmu eduonum enum ekyi pɔ eduosuon dzii ne kansinyi no do nkonyim. Wɔsan paaw no dɛ mbrahyɛbaguanyi wɔ Ghana mbrahyɛbagua a ɔtɔ do anan ber a wɔtoow Ghana ambatow kɛse wɔ afe 2004 mu. Ɔsoom dɛ mbrahyɛbaguanyi maa Cape Coast ambatow mpasua fitsi Sanda 7, 2005 kesi Sanda 6, 2009. Hɔn a wɔtoow amba no yɛ 70, 866, no mu 36, 264 toow amba maa no. Yɛdze toto amba a wɔtoow no a, onyaa ɔha mu nkyɛmu eduonum kor ekyi pɔ ebien. Hɔn a odzii hɔn do nkonyim nye: MacDonald Konns Tongo a ofi People's National Convention amanyɛkuw mu, Ebo Barton-Oduro a ofi National Democratic Congress na Araba Bentsi-Enchill Safohen a ofi Convention People's Party amamyɛkuw mu. Yɛhyehyɛ no ndzidzi do a, nyia odzi kan no nyaa ɔha mu nkyɛmu hwee ekyi pɔ awɔtwe, nyia otsia ebien no nyaa ɔha mu nkyɛmu eduanan anan ekyi pɔ enum na nyia otsia ebiasa no so nyaa ɔha mu nkyɛmu ebiasa ekyi pɔ enum. Churcher kɔr mbrahyɛbagua mu dze namNew Patriotic Party do. Dɛm ambatow no mu no, n'ambatow mpasua no kaa ambatow mpasua duesia aNew Patriotic Party dzii do nkonyim wɔ Finimfin Mantɔw wɔ dɛm ambatow no mu. Ne nyina mu no,New Patriotic Party nyaa egua ɔha eduonu awɔtwe wɔ mbrahyɛbagua a ɔtɔ do anan no mu wɔ Ghana.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Christopher Addae

**Christopher Addae** yɛ administrator na Ghana amanyɛnyi a ɔsoom wɔ mbrahyɛbagua fie a ɔtɔ do enum wɔ 4th Republic mu a na ogyina mu ma Bibiani-Anhwiaso-Bekwai abatow a wɔtoo wɔ n'abatow mpasua do wɔ mfe mpem ebien awɔtwe (2008) mu. 
## Ɔbra Ahyɛse Na Nwomasua
Wɔwoo Addae wɔ Kwakwar 25, 1963. Ofi Nambre-Sefwi Anhwiaso wɔ Anee Mantɔw mu. Onyaa n'abɔdzin krataa a ɔyɛ Master of Arts degree wɔ International Affairs wɔ Ghana Suapɔn( University Of Ghana) wɔ afe ahankron eduokron ebien(1992) mu.

## Edwuma
Addae yɛɛ edwuma dɛ Manager na Administrator. Ɔyɛɛ Bibiani-Anhwiaso-Bekwai Mansin Suafo fitsi mfe mpem ebien na kor(2001) kesi mfe mpem ebien na enum(2005).

## Amanyɛsɛm
Wodzii kan paw Addae dɛ ɔmmbɛyɛ mbrahyɛbaguanyi wɔ Mumu 2004 mu ber a wowiee mfe mpem ebien na anan (2004) Ghana amansan abatow no mu. Ɔsan so yɛɛ mbrahyɛbaguanyi a ogyinaa Bibiani-Anhwiaso-Bekwai Mansin ananmu wɔ Anee Mantɔw mu. WɔNew Patriotic Party amanyɛkuw dzin mu, na onyaa amba dodow a ɔyɛ 24,241 a wɔtoo fii abatow 48,624 a ɔfata wɔ ne Mantɔw mu.

## N'abrabɔ
Addae awar. Ɔyɛ Kristonyi na asɔrba wɔ Seventh Day Adventist Church.

## Nhwɛdo

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Christopher Ameyaw-Akumfi

**Christopher Ameyaw-Akumfi** (wɔwoo no 21 Sanda 1945 wɔ Techiman, Bono Epuei Mantɔw) yɛ Ghana nwomanyimfo na amanyɛnyi. Ameyaw-Akumfi yɛ Nwomasua soafo wɔ Kan Ɔmampanyin John Agyekum Kufour aber do.

## Ɔbra Ahyɛse na Amanyɛsɛm
Wɔwoo Christopher Ameyaw-Akumfi wɔ bosom Sanda ne da a ɔtɔ do eduonu kor (21) wɔ afe 1945 wɔ no  kurow Jama-Techiman a ɔwɔ ne ambatow mpasua mu. Ɔhyɛɛ n’amanyɛsɛm edwuma ase ber a wɔpaaw no dɛ ɔmbɛyɛ mbrahyɛ bagua wɔ afe 2008 mu a onyaa ambatow no nyinara mu bɔbor 53.4%.

## Nwomasua
Ameyaw-Akumfi kɔr Adisadel College wɔ Cape Coast a hɔ na onyaa ne GCE O' na A' Level. Ɔkɔr Ghana Esuapɔn mu (University of Ghana, Legon) wɔ afe 1965 mu na onyaa ne Nyansahu mu abɔdzin krataa (Bachelor of Science) wɔ Mbowa Ho Adzesua mu wɔ afe 1969 mu na onyaa n'abɔdzin krataa (master’s degree) wɔ dɛm edwuma kor noara mu wɔ afe kor ekyir. Wɔ afe 1970 mu no, ofii hɔ kosuaa Mbowa Ho Adzesua wɔ Michigan Esuapɔn (University of Michigan) mu wɔ United States - USA, fakor a onyaa ne eduryɛfo abɔdzin krataa (doctorate) wɔ afe 1972 mu.

## Edwumayɛfo Edwuma
Ameyaw-Akumfi dze no ho ahyɛ Cape Coast Esuapɔn na Ghana Esuapɔn nhyehyɛɛ nyinara mu mfe pii na ɔaboa tsitsiriw wɔ nsakrae na Esuapɔn nhyehyɛɛ a wɔdze bɛma wɔ ɔman no mu.

## Nhwɛdo

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Clement Tumfuga Bugase

**Clement Tumfuga Bugase** yɛ Ghana amanyɛnyi na mbrahyɛbaguanyi wɔ aban a otsia ebiasa wɔ Ghana amambu a otsia anan no mu a ogyinaa maa Finimfin Navrongo wɔ  National Democratic Congress (NDC) dzin mu.

## Amanyɛdwuma
Afe 1997 no bosoom Sanda mu ne da a ɔtɔ do esuon mu na woyii no ber a ɔfaa kunyimdzi abɔtsir no wɔ afe 1996 Ghana ambatow no mu. Oyii Setuni Achuliwor a IND a onyaa mba 41.10% a ogyina hɔ ma 16,811 wɔ mba dodow no nyinara mu hwee hɔ wɔ ber a no kotsiafo no nyaa 38.10% a ogyina hɔ ma mba 15,599. Ogyinaa ne mpasuar bɛyɛ mfe anan wiee no, Bugase yɛɛ n'adwen dɛ ɔbɛsan akɔ aban mu ne mpɛn ebien do, John Setuni Achuliwor a ɔdze noho kɔbɔɔ New Patriotic Party kuw no osian abatow no soaa abatow no osian wɔ mba a onyae a nna no dodow no yɛ 41.50% a na ogyina hɔ ma mba 11,246 wɔ ber a Bugase nyaa 40.90% a na ogyina hɔ ma mba 11,103. Ɔnye Pwoawuvi J. Weguri a ɔyɛ People's National Convention kuwba, Kaguah A. Castor a ɔyɛ National Reform Party kuwba, Frank Awepuga a ɔyɛ Great Consolidated Popular Party kuwba, Jennifer Anemana a ɔyɛ Convention People's Party kuwba na Margaret A. Punguse a no so yɛ United Ghana Movement kuwba na wodzii dɛm nkogu yi.

## Mboaedze


Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 1997–2001
Clend Mawuko Sowu

**Clend Mawuko Sowu** yɛ Ghana amanyɛnyi, sordaanyi, National Democratic Congress (NDC) kuwba, Ghana nkandzea edwuma no mu kuw panyin na kuwba wɔ mbrahyɛbaguafie dze ma Anlo mpasuardo. Ɔsoom dɛ Aban ananmusinyi a ɔhwɛ Ndwuma na  Atsenae na Aban Ananmusinyi dze ma Firaw Mantɔw mu wɔ Jerry John Rawlings n'amambu ase.

## Ne bra ahyɛse
Tegbi, a ɔbɛn Keta wɔ Firaw Mantɔw mu na nna Clend Mawuko Sowu fi na ɔkɔr skuul wɔ Mfantsipim Skuul a ɔwɔ Oɛguaa. Nna Sowu yɛ  Squadron banodzifo a ɔfaa ntsetsee mu wɔ Royal Air Force wɔ afe 1958 mu dɛ Ghana 'parachutist" odzi kan. Onyaa akwanya wɔ Ghana asordaafo skuul wɔ afe 1961 mu na onyaa ne tsenabew wɔ Ghana Wimu Nsordaaafo kuw no mu wɔ hɔn nkorbata kor mu wɔ afe 1962 ne bosoom Mumu mu ne da a ɔtɔdo anan. Ɔkɔr ahomgye mu wɔ afe 1973 mu ne bosoom Ɔberɛfɛw ne da a ɔtɔdo du-awɔtwe mu.

## Nwomasua
Ɔkɔr skuul wɔ suapɔn mu wɔ Amanadze Suapɔn mu, hɔ na ne nsa kaa ne Bachelor of Science degree. Ekyir no ɔsanee kɔr Granfield Kɔlegyi wɔ Aeronautics na Harvard  Suapɔn mu kenyaa ne Post-Graduate abawdobɔdze.

## Ne ndwuma wɔ Amanyɛsɛm mu
Wɔ ne ndwuma mu dɛ amanyɛnyi na ɔdodow ɔfesa mu no, nna ɔsan yɛ Firaw Mantɔw mu Aban ananmusinyi wɔ (afe 1993), Aban ananmusifo dze ma Ndwuma na Atsenae (afe 1993-afe 1994), woyii no kɔr aban a odzi kan no wɔ 4th Republic no mu wɔ afe 1993 mu ne bosoom Sanda mu ne da a ɔtɔdo esuon wɔ ber a wɔpaa no kunyimdzifo wɔ mbrahyɛbaguafie abatow a ɔkɔr do wɔ afe 1992 mu ne bosoom Mumu ne da a otsia eduonu-akorɔn na NDC kuw no banodzifo. Nna ɔyɛ Ghana Nkandzea edwumakuw mpanyimfo no hɔn banodzifo.

## Ne wu
owui wɔ afe ]2010 mu ne bosoom Mumu mu ne da a ɔtɔdo anan, wɔ East Legon, ne fie a nna ɔwɔ Nkran. Odzii mfe eduosuon-awɔtwe.

## Nhwɛdo
"NDC misses, Clend Sowu". www.ghanaweb.com. 3 May 2011. Retrieved 2021-01-12.
"Volta NDC eulogises late Squadron Leader Clend Sowu". BusinessGhana. Retrieved 2021-01-12.
"Squadron Leader Clend Sowu is dead". MyJoyOnline.com. 2010-12-04. Retrieved 2020-05-16.
"Sowu To Be Burnt". www.ghanaweb.com. Retrieved 2020-05-16.
"Clend Sowu is dead – Today Newspaper". Retrieved 2021-01-12.
"Clend Sowu Laid To Rest". Modern Ghana. Retrieved 2020-05-16.

Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Colleges of Languages Education

**College of Languages Education** yɛ University of Education, Winneba no nkorbata a ɔtsetse esuafo a wɔpɛ dɛ wonya suahu a no mu dɔ yie papaapa wɔ kasa ahorow hɔn sua na hɔn kyerɛ mu. Suapɔn no nkorbata yi wɔ Ajumako.

College of Languages Education wɔ fakɔɔtsi ahorow ebien. Iyinom nye Fakɔɔtsi a wɔkyerɛ Ghana kasa ahorow (Faculty of Ghanaian Languages Education) na fakɔɔtsi a wɔkyerɛ amanhorow do kasa na nkitahodzi (Faculty of Foreign Language and Communication ). Seesiara dze, fakɔɔtsi a wɔkyerɛ Ghana kasa ahorow no nkotsee na ɔwɔ Ajumako. Fakɔɔtsi a wɔkyerɛ amanhorow do kasa na nkitahodzi no dze ɔwɔ Winneba. Mbom, mpanyimfo wɔ enyisom dɛ ɔnnkɛkyɛr biara na dɛm fakɔɔtsi no so aba Ajumako.

Panyin a sesei ɔda College of Languages Education ano nye Okunyin Dominic Kweku Danso Mensah.
Comfort Doyoe Cudjoe-Ghansah

**Comfort Doyoe Cudjoe-Ghansah** (wɔwoo no 3 Ɔberɛfɛw 1967) yɛ Ghana amanyɛnyi na ɔyɛ Mbrahyɛbaguanyi ma Ada Ambatow mpasua. Ɔyɛɛ Ɔman Soafo a ɔhwɛ Asetra na Apam Asoɛe ahorow do (Minister of State in charge of Social and Allied Institutions).

## N'abrabɔ Ahyɛase na Nwomasua
Cudjoe-Ghansah wɔwoo no wɔ Ada Kɛse, Nkran kurowpɔɔn mu wɔ Ɔberɛdzi 3, 1967 mu. Comfort nyaa ne Diproma wɔ Stenographership fir Royal Academy wɔ Accounting mu, Nkran wɔ 1983 mu. Onyaa abodzin krataa wɔ Radio na TV nsɛmkyerɛw mu fii Ghana Institute of Journalism 2011 mu.

## N'amanyɛ Abrabɔ
Cudjoe-Ghansah yɛ Mbrahyɛbaguanyi ma adehye a wɔwɔ Ada abatow mpasoado, na ɔtsena asoɛe a wɔhwɛ nyimpa bɔbea na mbofra, na abaɛfor nsɛm do. Nna ɔyɛ ɔsoafo ma aban n'amambu wɔ social na allied institutions do, ɔbɔɔ ne dzin wɔ dɛm dzibew wɔ Sanda, 2013 mu a ɔyɛ Ghana Mampanyin John Dramani Mahama amambu mu. Oyii kwaadu a wɔdze bɔɔ no 2014 dɛ ɔama asɛmbli nkorɔfo bi sika dɛ wonyi Mansin Krakye bi a aban no bɔɔ ne dzin no. Wɔbɔɔ ne dzin frɛɛ nhyiamu mpofir mu wɔ dɛm Mansin no mu.

Ohyiaa Chinesenyi Ananmusinyi a ɔwɔ Ghana dɛm afe no mu nye no twetwee nkɔmbɔ faa nkabɔmu edwumayɛ wɔ apɔwmudzen ho na mbofra hɔn apɔwmudzen ho.

2016 mu no, ogyinaa aban n'ananmu kyɛɛ kɔmpiwta ahorow maa Ghanafo civil service, na ɔmaa skuul ahorow a ɔwɔ n'abatow mpasoado ngua ahorow bɛyɛ 500. Nhyiamu bi ase, ɔkasaa faa nwomasua ho mfaso kyerɛɛ Ghana mba.

### Amanyɛsɛm
Cudjoe-Ghansah gyinaa na odzii nkunyim wɔ National Democratic Congress mbrahyɛbagua egua maa Ada abatow mpasoado a ɔwɔ Nkran kurowpɔn mu. Odzii egua yi mu nkunyim wɔ 2016 Ghanafo nyinara hɔn abatow mu.  Nyimpa ebiasa a wogyinaa a hɔn edzin nye Kanor Saakey a ofi New Patriotic Party, Asupah Manasseh a ofi National Democratic Party na Daniel Katey Ossah a ofi Convention People's Party so gyinaa 2016 abatow kumaa a wotoow wɔ Ada abatow mpasoado wɔ 2016 no bi. Cudjoe-Ghansah dzii nkunyim wɔ abatow no mu a onyaa aba 18,954 wɔ aba 23,570 no nyinara mu a ɔkyerɛ wɔ ɔha mu nkyekyɛmu 80.42% wɔ abakrɔngyin no mu. 2020 mu no Cudjoe-Ghansah sanso dzii nkunyim a ɔdze Aba 27,591 ɔkyerɛ ɔha mu nkyekyɛmu 82.14% wɔ Abakrɔngyin no nyinara mu ma Ada abatow mpasoa no wɔ Mbrahyɛbaguafie.

Sesei, Hon. Comfort Doyoe Cudjoe-Ghansah yɛ Ada hɔn Mbrahyɛbaguanyi na ɔabɔdo ara enya egua no wɔ Mumu 7, 2024 abatow no.

## N'abrabɔ Mu Nsɛm
Ɔyɛ Kristosomnyi a ɔawar awo mba esia. Ɔakasa wɔ dwumadzi ahorow beberee ase a ɔdze ɔsom ahorow nkabɔmu aba na ekenyan asomdwee a ɔwɔ Ghanaman mu.

## Mbaoedze


Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Comfort Owusu

**Comfort Owusu** (wɔwoo no wɔ Ebɔbira da ɔtɔ do eduonu awɔtwe wɔ mfe apem ahankron eduanan mu) ɔyɛ Ghana amanyɛnyi na mbrahyɛbaguanyi wɔ mbrahyɛbagua fie a ɔtɔ do ebiasa wɔ "4th Republic" mu a ogyinaa mu maa Mfantsiman East ambatow mpasua do wɔ Finimfin Mantɔw mu.

## Ɔbra ahyɛase na nwomasua
Wɔwoo Owusu wɔ mfe apem ahankron eduanan mu wɔ Mfantsiman East a ɔwɔ Finimfin Mantɔw mu wɔ Ghana. Ɔkɔr skuul wɔ "Morris School of Hairdressing & Culture" a onyaa abɔdzin krataa a ɔyɛ "Diploma degree in Culture & Beauty".

## Amanyɛsɛm
**Owusu** yɛ kuw ba wɔ mbrahyɛbagua fie a odzi kan, ma ɔtɔ do ebien na ebiasa wɔ Ghana amambu a otsia anan.  N'amanyɛsɛm no hyɛɛ ase wɔ mfe apem ahankron eduokron ebien mu ber a ɔbɛyɛɛ mbrahyɛbaguanyi wɔ Mfantsiman ambatow mpasua do wɔ Finimfin Mantɔw mu wɔ NDC amanyɛkuw ne dzin mu.  Ɔsanee gyinaa bio wɔ mfe apem ahankron eduokron ebien na mfe mpem ebien Ghana ambatow no mu a, na ogyina mu wɔ Mfantsiman East ambatow mpasua do na onyaa ne dzibew bio wɔ NDC amanyɛkuw ne dzin mu. Ɔtsena Mfantsiman East ambatow mpasua egua no do mpɛn ebiasa toaa do. Wɔ mfe mpem mu no, onyaa amba dodow a ɔyɛ 7,110 wɔ Ghana ambatow a wɔtoo no.

## Edwumasɛm
Owusu yɛ " Beautician" na nkan mbrahyɛbaguanyi dze ma Mfantsiman East ambatow mpasua do wɔ Finimfin Mantɔw mu wɔ Ghana.

## Ɔsom
Owusu yɛ Kristonyi.

## Mboaedze


Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Coro na ne Nsuhɛndwirii

**Coro na nye Nsuhɛndwirii** yɛ UNESCO Wiadze Agyapadze bea, a ɔwɔ Coro kurow mu, wɔ Venezuela. Coro wɔ asase mu, nanso ɔwɔ nsuhɛndwirii, La Vela de Coro, wɔ Caribbean mpoano.

## Abakɔsɛm

### Wiadze Agyapadze Bea
Wɔkyerɛw Coro na nye Nsuhɛndwirii dɛ Wiadze Agyapadze bea wɔ afe 1993 mu, a wɔdze gyinapɛn (iv) na (v) dzii dwuma. Ɔsian dɛ Coro yɛ dɔtse adan a ɔyɛ soronko wɔ Caribbean ntsi, ɔno nkutoo nye nhwɛso a ɔda do ara wɔ hɔ a ɔkyerɛ dɛ wɔdze mpɔtam hɔ atsetsesɛm ahorow nye Spainfo Mudéjarfo nye Dutchfo adansi ho akwan horow afrafra mu. Nkurow a edzi kan a wɔdze yɛɛ atubrafo no mu ɛkoro (wɔdze sii hɔ wɔ 1527 mu), na ɔwɔ abakɔsɛm mu adan bɛyɛ 602.

### Wiadze Agyapadze a Ɔwɔ Esiane Mu
Wɔ afe 2005 mu no, wɔkyerɛw bea no wɔ Wiadze Agyapadze a ɔwɔ Esiane mu no dzin mu. Adze koro a ɔma wobuu bea no dɛ ɔwɔ esiane mu nye ndzɛmba a nsu kɛse a ɔtɔe dze bae no. Wɔsan nso huu ahiadze bi a wɔdze bɔ bea no ho ban fir nkɔdo a enni tema ho, na wɔ eyi mu no wɔhyɛɛ nyansa dɛ wɔbɛsan akyerɛkyer mmeae a wɔdze siw ano no mu.

Wɔ afe 2018 mu no, UNESCO nsa kaa amannyebɔ bi fir Amanaman Ntam Bagua a ɔhwɛ Nkaedum na Mmeaeɛ do (ICOMOS) hɔ, na ɔhyɛ no nsow dɛ ɔwom ɔɛ nsɛm a "Ɔman a ɔka ho" (ɔnye Venezuela) dze maeɛ no kyerɛɛ nkɔsoɔ a ɔma abotɔyam wɔ ntseɛsoɔ akwan pii a wɔdze bedzi dwuma no mu dzeɛ, nanso nsɛm foforɔ nye nneyɛeɛ ho hia dɛ wɔbɛhwɛ dɛ hɔn edzi nsɛm atsitsir a hɔn edzi kan akyerɛ dɛ ɔka agyapadze no ho dwuma yiye.

## Farebae
Saa asɛm yi dze nsɛm a ofi nsɛm a ɔwɔ mu edwuma a wontua hwee mu ka ho. Hɔn ama ho tumi krataa wɔ CC BY-SA IGO 3.0 Tumi krataa ho asɛm/kwankyerɛ ase. Nsɛm a wɔfaa fir Coro na nye Nsuhɛndwirii, UNESCO Wiadze Agyapadze Bea. Sɛ wopɛ dɛ wosua sɛnea wodze tumi krataa nsɛm a hɔn abue mu bɛka Wikipedia nsɛm ho a, yɛsrɛ wo hwɛ sɛnea wɔyɛ krataafa yi. Sɛ wopɛ nsɛm a ɔfa sɛnea wobɛsan dze nsɛm a ofi Wikipedia bedzi dwuma ho a, yɛsrɛ wo hwɛ mmara a wɔdze dzi dwuma no.

## Bɔ Dzin (References)

Nkyekyεmu:World Heritage Sites in Danger
Cynthia Lamptey

**Cynthia Jane Naa-Koshie Lamptey** yɛ Ghana mbranyimnyi na ɔman edwumayɛnyi. Ɔsoom dɛ Asɛndzi ho  Kwanyerɛfo Panyin wɔ John Dramani Mahama amambu mu. Wɔpaw no dɛ Ghana Mbranyimfo Tsitsir abadziekyir wɔ afe 2018 mu. Ɔyɛɛ Ghana Mbranyimfo Tsitsir a ɔreyɛ edwuma wɔ ber a dɛm ber no Mbranyimfo Tsitsir, Martin Amidu, gyaa edwuma wɔ Ɔbɛsɛ 16, 2020, kesii dɛ wɔpaw Kissi Agyebeng wɔ Dzifuu 5, 2021.
Cyrene

**Cyrene** (/saɪˈriːni/ sy-REE-nee; Tsetse Greek: Κυρήνη, wɔkyerɛw no roman: Kyrḗnē; Arabic kasa a wɔtaa dze dzi dwuma: شحات, a wɔkyerɛw no roman: Shaḥāt) yɛ tsetse Greekfo na ekyir Romafo kuropɔn a ɔbɛn ndɛ Shahhat, Libya. Ná ɔyɛ Greek nkuropɔn enum a wɔfrɛ no pentapoleis a ɔwɔ ɔmantɔw no mu no dza ekyɛ kyɛn biara na ɔho hia kyɛn biara. Ɔmaa Libya epuei fam dzin a wɔdze dzi dwuma wɔ tsetse mber mu a wɔfrɛ no Cyrenaica a hɔnakora do akosi ndɛ mber yi do. Tsetse Necropolis a ɔwɔ Cyrene no wɔ baabi a ɔbɛn hɔ. Dza ɔhyehyɛɛ kuropɔn no wɔ atsetsesɛm mu nye Battus a ɔyɛ Lacedemonian, ɔwom dɛ ebusuabɔ pɔtsee a ɔda kuropɔn fofor no na nkuropɔn afofor ntsam no ama abakɔsɛm akyerɛwfo agye saa asɛm no ho kyim dze. Tsistir no, adwene a ɔnye dɛ na Thera nkutoo nye "ɛna kuropɔn" no yɛ dza wogye ho ekyinnye; na ebusuabɔ a ɔda nkuropɔn afofor tse dɛ Sparta na Samnium eguadzifo ntsam no mu nna hɔ.

Cyrene da Bɔnsa bi a ɔso yɛ frɔmfrɔm mu wɔ Jebel Akhdar mbepɔw do. Wɔdze asubura bi a wɔfrɛ no Kyre a Greekfo hyiraa do maa Apollo no na ɔtoo kuropɔn no dzin. Ɔbɛyɛɛ Cyrenafo atrae, nyansapɛ sukuu bi a agye dzin wɔ afeha a ɔtɔ do anan (4) A.Y.B.

## Abakɔsɛm

### Cyrene a wɔdze sii hɔ sɛnea Herodotus kyerɛ no
Na Grinus, Aesanius a ɔyɛ Theras asenyi ba, na Thera supɔw no do hene no akɔsra Delphi asɛnka agua no, na otuu no fo dɛ ɔnhyehyɛ kuropɔn fofor wɔ Libya.

Mfe pii twaam a hɔnamfa afotu no amma. Thera hwee ase wɔ ɔpɛ a ɔyɛ hu mu, na na nnɔbae na ndua no nyinara asɛe. Theranfo (Therans) no san somaa hɔn kɔɔ Delphi na wɔkaee hɔn dɛ ɔkasafo no aka mfe pii a etwam no dɛ wɔbɛkɔtra Libya man no mu, nanso saa ber yi dze ɔkae pɔtsee dɛ wɔbɛhyehyɛ atrae wɔ Cyrenaica asase do.

## Felɔsɔfi
Cyrene boaa Greekfo adwene mu asetra, dzenam nyansapɛfo na akontsaabufo a hɔnagye dzin do. Cyrene Sukuu a wɔfrɛ no Cyrenaicfo no nyaa nkɔdo wɔ ha dɛ Socrates sukuu ketsewaa bi a Aristippus (ebia na ɔyɛ Socrates adamfo, ɔwom dɛ sɛnea kyerɛwtohɔ ahorow bi kyerɛ no, na ɔyɛ Aristippus banana a ɔwɔ dzin kor no ara) na ɔdze sii hɔ. Fransenyi Neo-Epicurean nyansapɛfo Michel Onfray afrɛ Cyrene "nyansapɛ Atlantis" esiane hia kɛse a ɔho hia wɔ enyigye abrabɔ pa awo na nkɔdo a edzi kan no mu ntsi.

Cyrene nye bea a wɔwoo Eratosthenes, na ekyir ɔkɔɔ Alexandria. Wohuu nyansapɛfo, anwensɛm akyerɛwfo, na The Nine Muses ahonyi, na Demosthenes ho mfonyinyi wɔ Cyrene.

Afofor nso bi nye Aristippus a odzii n’adze na nye babea Arete, Callimachus, Carneades, Ptolemais a ofi Cyrene, na Synesius a na ɔyɛ Ptolemais ɔsɔfopɔn wɔ afeha a ɔtɔ do anan (4) Y.B.

## Mfonyinsie Bea

Archaeological Site of Cyrene-109021.jpg|The Temple of Zeus
Archaeological Site of Cyrene-109022.jpg|The Tomb of Battus
Archaeological Site of Cyrene-109023.jpg|
Archaeological Site of Cyrene-109024.jpg|The Temple of Zeus
Archaeological Site of Cyrene-109025.jpg|The Temple of Apollo
Archaeological Site of Cyrene-109026.jpg|
Archaeological Site of Cyrene-109027.jpg|
Archaeological Site of Cyrene-109028.jpg|The Temple of Apollo
Archaeological Site of Cyrene-109029.jpg|Agora Victory Monument


Nkyekyεmu:World Heritage Sites in Danger
Célestine Ouezzin Coulibaly

**Makoukou Célestine Ouezzin Coulibaly-Traoré**, née **Macoucou Traoré**, (wɔwoo no bɛyɛ afe 1910–1914 - 1997) ɔyɛ ɔkandzifo a ɔsɔre tsia atubrafo wɔ Franse Atɔe Afrika (French West Africa). Ɔboa ma wɔhyehyɛɛ Rassemblement Démocratique Africain no mbea fa wɔ Côte d’Ivoire na Upper Volta, na ɔbɛyɛɛ ne kyerɛwfo panyin wɔ 1948. Wɔ 1958 mu no, wɔpaw no dɛ Upper Volta Asetra mu Nsɛm Ho Ɔsoafo (Upper Volta's Minister of Social Affairs), na ebia ɔno maa ɔbɛyɛɛ ɔbea a odzi kan a ɔdze nye ho bɔɔ ho aban mpanyimfo kuw bi wɔ Afrika Atɔe Fam aban ahorow (West African governments) a wɔka Franse kasa no mu biara mu.[1][2]

Nkyekyεmu:Nyimpa
Nkyekyεmu:Nnyimpa a hɔn ewu
Céline Yoda

**Céline Yoda** (wɔwoo no Ebɔbira 6, 1958) ɔyɛ Burkinabé amanyɛnyi. Ɔyɛ Ananmusifo ma Burkinabe wɔ Taiwan (R.O.C) fir afe 2013 kɔsi afe 2017. 

Ɔsoom dɛ Ɔsoafo a ɔma mbasiafo tu mpɔn , wɔ dɛ na ɔyɛ Anamusifo ma Burkina Faso kɔ Denmark.

## Ahyɛse Bra na nwomasua
Yoda nyaa ne diploma frii École Normale Supérieure d’Enseignement Technique et Professionnel wɔ Dakar, Senegal,na osuaa social and familial economics. Ansaana oresom wɔ public office, Ɔdze ne mber kese n'ara yɛɛ edwuma maa non-governmental organizations na aban ne kuw ahorow bi.[1]

## Amanyɛsɛm edwuma
Ono na ɔyɛɛ basia a odzii kan bɛyɛɛ secretary general ma SPONG (the *Secrétariat Permanent des ONG*, Burkina Faso's organization of NGO's); Ɔsomm wɔ dɛm dzibew mpɛn ebien mu. Ɔsanso yɛɛ edwuma kyɛre wɔ United Nations wɔ Burkina Faso dɛ national expert wɔ "population creation and development".[1] 

Fitsi 1997 kesi 2000, na ɔyɛ Ɔsoafo a ɔhwɛ mbasiafo hɔn mpomtu ho, na ɔyɛ nyia ɔhyɛase kitsa dɛm dzibea no fri ne nhyehyɛɛ .[2] Wɔ yii no dɛɛ ɔyɛ Burkina Faso ne Ananmusifo  ma Denmark, na okitsaa dɛm dzibea no kɔpem 2007 wɔ aber a ɔsan baa ne ɔman mu bɛyɛɛ Ɔsoafo a ɔma mbasiafo tu mpɔn biom.[3] Okitsa dɛm dzibew no kɔpem 2011, na  Nestorine Sangaré bɛhyɛɛ n'anamu.[4]

Woyii no dɛ ne man ne Ananmusifo ma Denmark bio wɔ 2016.[5] Ekyir ho ɔkyerɛ dɛ   onyaa anka fahodzi na pɛrpɛryɛ a wɔdze ma mbanyinfo na mbasiafo a ohun wɔ hɔ na Scandinavian ɔman ahorow no yɛ adze a ɔbɛ da edzi wɔ Africa.[2] Ne ndwuma a wɔdze kaa ne ho yɛ dɛ oboa ma diplomatic mission wɔ Taiwan akɔwie yie, na ɔsan buei dɛm dwuma no dɛm afe no wɔ mfe 20 ekyir.Ɔkaa no wɔ nkɔmɔ twetwe bi ase dɛ nyimpa a wɔwɔ Taiwan nye Burkina Faso kyɛ ndzɛmba ahorow bi, na mpomtu ndzɛmba na nhyehyɛɛ a ɔman no yɛɛ ho edwuma wɔ afe 50 no ɔyɛ adze kor a ɔwɔ dɛ ne ɔman ko dɛ obosua.[5] Wɔ ne dwumadzi mu wɔ Copenhagen, Ɔsan baa Burkina Faso aban mu dɛ Ɔsoafo a ɔma mbasiafo tu mpɔn biom.[2]

## Nhwɛdo

* *S.E. Mme Céline Yoda : "La coopération entre le Burkina et les pays nordiques se porte bien"". Le Faso.net (in French). 8 September 2004. Retrieved 1 November 2016.*

* *Époté, Denise; Douanio, Marguerite. "Unité 3 : Interview de Céline Yoda Konkobo". TV5 Monde (in French). Retrieved 1 November 2016.*

* *"Céline Yoda fait ses adieux au Danemark". Le Faso.net. 5 September 2007. Retrieved 1 November 2016.*

* *"Ministère de la Promotion de la femme : Céline Yoda passe la main à Nestorine Sangaré" (in French). Government of Burkina Faso. 30 April 2011. Retrieved 1 November 2016.*

* *"Celine Yoda, Ambassadeur Du Burkina À Taipei : "Le Modle Taiwanese Est Imitable Chez Nous, J'en Suis Sure"". L'Observateur Paalga (in French). 2 July 2016. Retrieved 1 November 2016.*
Damascus Tsetse Kurow

**Damascus Tsetse Kurow** (Arabic: دِمَشْق ٱلْقَدِيمَة, roman: Dimašq al-Qadīmah) yɛ abakɔsɛm kuropɔn mfimfini wɔ Damasko a ɔwɔ Siria. Kurow dedaw a ɔyɛ nkurow a ɔkyɛ sen biara a nnipa kɔ so tra mu wɔ wiase no mu biako,[1] wɔ mmeae pii a wotutu fam hwehwɛ tsetsefo ndzima mu, a abakɔsɛm mu asɔredan ne asɔredan ahorow bi ka ho. Amammerɛ pii agyaw wɔn agyiraehyɛde, tsitsiriw Helafo, Romafo, Byzantinefo nyi Nkramofo dzi. Wɔ 1979 mu no, UNESCO dzi too gua dɛ kurow no abakɔsɛm mu mfinimfini a Romafo bere so afasu atwa ho ahyia no dɛ Wiase Agyapade. Wɔ June 2013 mu no, UNESCO dzi Syria mmeaeɛ nyinaa kaa Wiase Agyapadeɛ a ɔwɔ Asiane mu no ho dzi bɔɔ kɔkɔ wɔ asiane a ɔwɔ hɔ ɛnam Syria Ɔmanko no ntsi.[2]

Nkyekyεmu:World Heritage Sites in Danger